WW84 torna a Burjassot, per Nadal
2025-07-24

Com el torró més dolç, la súper heroïna Wonder Woman torna al cinema Tívoli de Burjassot, amb aquest segon lliurament de la Dona Meravella, Wonder Woman 1984, molt esperada a tot el món des de fa mesos i l’estrena de la qual s’ha vist posposada en diverses ocasions, a causa de la pandèmia. I el dia triat de la seua estrena a les sales de cinema ha sigut el Dia de Nadal, el 25 de desembre, dia en què també arribarà a Burjassot per a quedar-se, en la pantalla del cinema Tívoli, fins al 30 de desembre.

Wonder Woman 1984, basada en el famós personatge creat per William Moulton Marston per a DC Comics, és la seqüela de Wonder Woman (2017) i el nové lliurament de l’univers estés de DC. La pel·lícula està dirigida per Patty Jenkins i protagonitzada, de nou, per Gal Gadot com Diana Prince i Dona Meravella, al costat de Chris Pine, Kristen Wiig, Pedro Pascal, Robin Wright i Connie Nielsen, en papers secundaris.

La pel·lícula tindrà les seues projeccions al cinema Tívoli el divendres 25 i el dissabte 26 de desembre, a les 19h. El diumenge 27, es projectarà a les 16:15h i a les 19:45h, mentre que del dilluns 28 al dimecres 30, hi haurà una projecció diària a les 19h.

La programació nadalenca al cinema Tívoli continuarà la setmana de l’1 al 6 de gener de 2021 amb una proposta molt familiar que arriba de la mà la segona part de Los Croods i amb el thriller per a públic adult “Hasta el cielo”.

Les entrades per a gaudir de les millors estrenes al cinema Tívoli tenen un preu únic de 4 euros i es recomana adquirir-les telemàticament. El cinema Tívoli té activat el protocol sanitari enfront de la COVID-19.